154 
5. Syd Bræ. 
Aarets sidste, længere Udflugt gjaldt Syd Bræ ligeoverfor 
Havnen og strakte sig over Dagene fra 23.—25. Septbr. Hele 
Sydkysten af Scoresby Sund, fra Cap Brewster til Sydbræen, er 
fra Havets Niveau til Toppen af Fjældene dannet af Basalt. 
Basaltplateau’et dækkes af en sammenhængende Indlandsis, 
hvoraf kun enkelte spidse Nunatakker hist og her rage frem. 
Bræerne naa paa mange Steder helt ned til Fjordens Niveau, 
paa adskillige Steder ser man smukke regenererede Glet¬ 
schere, der minde meget om det af Payer givne Billede i 
2. deutsche Nordpolarfahrt I, p. 663. Score sb y giver i sin 
«Journal etc.» et rigtigt, om end noget stiliseret Billede af 
Sydkysten i Scoresby Sund ; det giver et godt Indtryk af denne 
lange Kyststræknings Udseende: en stejl, utilgængelig Basalt¬ 
mur, som paa de fleste Steder rejser sig lodret op af Havet. 
Vi vare-desværre ikke i Land paa Strækningen fra Cap Brewster 
til Sydbræen, men Vegetationen har sikkert været yderst fattig 
og ringe; heller ikke Scoresbv var i Land paa Sydkysten af 
Fjorden. Langs Bræens østlige Side laa vældige Sidemoræner op 
til c. 500' Højde; mellem disse og Bræen løb en stor Elv med 
leret-grumset Vand; den var for største Delen tilfrossen med 
indtil 3" (8 Cm.) tyk Is. Overalt laa et betydeligt Snelag, der 
var derfor ikke meget at udrette. Morænerne havde — saa vidt 
jeg kunde skønne under disse Forhold — en ganske almindelig 
Moræne-Vegetation. Jeg fik Indtryk af, at der paa Basaltfjæl- 
denes Vest- og Sydskrænter fandtes ret frodige Partier; Nord¬ 
skrænterne vare derimod frygtelig golde paa Grund af deres 
Stejlhed og Exposition. — Halvdøde Myg kravlede forfrosne om¬ 
kring paa Sneen og ventede Døden. 
